Tăriceanu, desemnat oficial candidat ALDE la prezidențiale. El este al șaselea competitor pentru Cotroceni

Conducerea ALDE a decis astăzi să-l desemneze pe Călin Popescu Tăriceanu candidat al partidului la alegerile prezidențiale, potrivit Agerpres. În acest fel, Tăriceanu devine al șaselea candidat intrat în cursă și al doilea candidat al coaliției de guvernământ.

Tăriceanu a cerut public susținerea PSD pentru un candidat unic al coaliției de guvernare, dar social-democrații au decis marți să își susțină propriu candidat, pe Viorica Dăncilă.

Ceilalți candidați care și-au anunțat oficial intrarea în bătălia pentru Cotroceni sunt: Klaus Iohannis (președintele în funcție, susținut de PNL), Viorica Dăncilă (premier, susținută de PSD), Dan Barna (susținut de Alianța USR PLUS), Ramona Bruynseels (susținută de partidul fondat de Dan Voiculescu) și Liviu Pleșoianu (independent).

Pro România, PMP și UDMR nu și-au desemnat până la această candidații.

Primul tur al alegerilor prezidențiale va avea loc pe 10 noiembrie, iar turul doi – pe 24 noiembrie.

Foto: InquamPhotos / Octav Ganea